Luettelo Boeing 727:n onnettomuuksista

Boeing 727 on Boeingin valmistama kolmimoottorinen lyhyen ja keskipitkän matkan matkustajakone. Se lensi ensilentonsa 9. helmikuuta 1963. Sitä valmistettiin vuosina 1963–1984 yhteensä 1 832 kappaletta.

Valmistetuista koneista 120 eli noin 6,6 prosenttia tuhoutui onnettomuuksissa, kaappauksissa, alasampumisissa ja muissa tapahtumissa. Vertailun vuoksi saman aikakauden ja kokoluokan koneista vastaava osuus Hawker Siddeley Tridentillä on 14,5 prosenttia ja Tupolev Tu-154:llä 7,1 prosenttia.

Konetyypin pahin onnettomuus sattui 31. maaliskuuta 1986, kun Mexicanan lennon 940 laskutelineen ylikuumentunut rengas räjähti koneen noustua matkalentokorkeuteen. Räjähdys katkaisi polttoaine- ja hydrauliletkuja, aiheutti paineistuksen menettämisen ja sytytti tulipalon. Miehistö menetti lopulta koneen hallinnan, ja se törmäsi vuoreen lähellä Maravaitíota Michoacánin osavaltiossa Meksikossa. Koneessa oli 159 matkustajaa ja kahdeksanhenkinen miehistö eli yhteensä 167 ihmistä, jotka kaikki kuolivat onnettomuudessa. Onnettomuuteen johti se, että koneen renkaat oli huollon yhteydessä täytetty typen sijaan paineilmalla.

Alla olevaan taulukkoon on listattu kaikki onnettomuudet ja muut tapahtumat, jotka ovat johtaneet koneen tuhoutumiseen tai hylkäämiseen.

 Luettelo 

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Michiganjärvi United Airlines 727-100 N7036U  United Airlinesin lento 389 jatkoi tuntemattomasta syystä laskeutumista sille määrätyn korkeuden alapuolelle, kunnes syöksyi Michiganjärveen.    Cincinnati American Airlines 727-100 N1996  American Airlinesin lento 383 laskeutui huonossa säässä liian matalalle lähestymisen aikana ja osui maahan.    Salt Lake City United Airlines 727-100 N7030U  United Airlinesin lento 227 lähestyi kiitotietä liian suurella vajoamisnopeudella ja osui maahan ennen kiitotien alkua.    Tokio All Nippon Airways 727-100 JA8302  All Nippon Airwaysin lento 60 syöksyi tuntemattomasta syystä lähestymisen aikana mereen.    Dallgow Pan Am 727-100 N317PA  Pan Amin lento 708 jatkoi tuntemattomasta syystä laskeutumista sille määrätyn korkeuden alapuolelle, kunnes syöksyi maahan.    Hendersonville Piedmont Airlines 727-100 N68650  Piedmont Airlinesin lento 22 törmäsi pian lentoonlähdön jälkeen reitiltään poikenneeseen Cessna 310 -pienkoneeseen. Molemmat koneet syöksyivät maahan ja kaikki niissä olleet kuolivat.    Taipei Civil Air Transport 727-100C B-1018  Civil Air Transportin lento 10 laskeutui lähestymisen aikana liian matalalle, osui maahan ja nousi takaisin ilmaan ennen kuin törmäsi rakennukseen ja syöksyi maahan. Onnettomuudessa kuoli myös yksi henkilö maassa.    Chicago United Airlines 727-100C N7425U  United Airlinesin lennon 9963 laskusiivekkeet oli säädetty väärään asentoon lentoonlähtöä varten. Miehistö jatkoi varoituksista huolimatta lentoonlähtöä, mutta kone ei lentoon lähdettyään noussut ylemmäs. Miehistö laski koneen takaisin maahan, ja se ajautui ulos kiitotieltä.    Lontoo Ariana Afghan Airlines 727-100C YA-FAR  Ariana Afghan Airlinesin lento 701 laskeutui miehistön virheen vuoksi liian matalalle lähestymisen aikana. Se osui puiden latvoihin ja savupiippuihin, kunnes osuma puunrunkoon katkaisi toisen siiven. Kone syöksyi maahan ja törmäsi asuinrakennukseen. Onnettomuudessa kuoli myös kaksi henkilöä maassa.    Los Angeles United Airlines 727-100C N7434U  United Airlinesin lennon 266 sähköjärjestelmä lakkasi tuntemattomasta syystä toimimasta. Ilman toimivia mittareita miehistö menetti yölennolla asentotajunsa, ja kone syöksyi mereen.    Colina LAN Chile 727-100 CC-CAQ  LAN Chilen lento 160 laskeutui lähestymisen aikana liian matalalle ja osui maahan.    Monterrey Mexicana de Aviación 727-100 XA-SEL  Mexicanan lento 704 kääntyi lähestymisen aikana vasemmalle, kun oikea suunta odotuskuvioon olisi ollut oikealle. Kone jatkoi laskeutumista, kunnes osui maastoon.    México Mexicana de Aviación 727-100 XA-SEJ  Mexicanan lento 801 menetti äkillisesti korkeutta lähestymisen aikana, osui maahan ja nousi vielä uudelleen ilmaan, kunnes kone törmäsi ratapenkkaan. Koska toinen musta laatikko oli asennettu väärin ja toinen puuttui kokonaan, onnettomuuden syytä ei saatu selville.    Saint Thomas Trans Caribbean Airways 727-200 N8790R  Trans Caribbean Airwaysin lento 505 pomppasi kahdesti takaisin ilmaan miehistön yrittäessä laskeutua. Koneen siipi osui maahan ja se ajautui ulos kiitotieltä, törmäsi aitaan ja kulki valtatien poikki.    Shizukuishi All Nippon Airways 727-200 JA8329  All Nippon Airwaysin lento 58 törmäsi harjoitusalueensa ulkopuolelle eksyneeseen Japanin ilmaitsepuolustusvoimien F-86F Sabre -hävittäjään. Hävittäjä syöksyi maahan, mutta sen lentäjä pelastautui heittoistuimella. Lennon 58 pyrstö vaurioitui ja miehistö menetti koneen hallinnan. Se lähti syöksyyn ja hajosi lopulta osiin ilmassa.    Juneau Alaska Airlines 727-100 N2969G  Alaska Airlinesin lento 1866 törmäsi kanjonin seinämään miehistön aloitettua laskeutumisen lähestymisen aikana liian aikaisin.    Siinai Libyan Arab Airlines 727-200 5A-DAH  Libyan Arab Airlinesin lento 114 ajautui sivuun reitiltään Israelin miehittämän Siinain niemimaan yllä ja alkoi lähestyä Israelin käyttämää lentotukikohtaa. Israelin lähettämät kaksi F-4 Phantom II -hävittäjää yrittivät pakottaa lennon 114 laskeutumaan, mutta kun miehistö ei ymmärtänyt hävittäjien ohjeita, ne ampuivat koneen alas.    Mazatlán Mexicana de Aviación 727-100 XA-SEN  Kone laskeutui pellolle ennen kiitotien alkua ja sen laskutelineet irtosivat.    Phan Rang Air Vietnam 727-100C XV-NJC  Air Vietnamin lento 706 kaapattiin. Kaapparit vaativat päästä Hanoihin, mutta tuntemattomasta syystä se suuntasi kohti Phan Rangin lentotukikohtaa. Lähestymisen aikana kone lensi liian pitkän perusosan, jonka jälkeen se alkoi kaartaa vasemmalle. Miehistö menetti koneen hallinnan ja se syöksyi maahan.    Upperville Trans World Airlines 727-200 N54328  TWA:n lento 514 aloitti väärinymmärryksen vuoksi laskeutumisen lähestymisen aikana liian aikaisin ja törmäsi vuoren rinteeseen.    Stony Point Northwest Orient Airlines 727-200 N274US  Northwest Orient Airlinesin lennon 6231 pitot-putket jäätyivät koneen noustessa matkalentokorkeuteen, minkä seurauksena koneen mittarit alkoivat näyttää virheellisiä lukemia. Miehistö ei reagoinut tähän oikein, ja kone sakkasi ja syöksyi maahan.    New York Eastern Air Lines 727-200 N8845E  Eastern Air Linesin lento 66 joutui loppulähestymisen aikana syöksyvirtaukseen, joka painoi konetta alaspäin, kunnes se osui maahan.    Denver Continental Air Lines 727-200 N88777  Continental Air Linesin lento 426 joutui heti lentoonlähdön jälkeen kovaan tuuliväänteeseen, jonka seurauksena kone alkoi menettää korkeutta, kunnes osui maahan lähellä kiitotien päätä.    Barranquilla Avianca 727-100C HK-1272  Laskeutui huonossa säässä lähestymisen aikana liian matalalle, osui puihin ennen kiitotien alkua ja syöksyi maahan.    Ketchikan Alaska Airlines 727-100 N124AS  Alaska Airlinesin lento 60 laskeutui liian suurella nopeudella, eikä koneen pysäyttäminen onnistunut. Kapteeni teki päätöksen ylösvedosta liian myöhään, eikä konetta saatu enää lentoon. Laskukiito meni pitkäksi, ja kone päätyi rotkoon kiitotien päässä.    Saint Thomas American Airlines 727-100 N1963  American Airlinesin lento 625 laskeutui suuren lähestymisnopeuden ja tuuliolosuhteiden vuoksi liian pitkälle, eikä jäljelle jäänyt kiitotie riittänyt koneen pysäyttämiseen. Miehistö yritti ylösvetoa, mutta kun moottoreiden hitaan vasteen vuoksi vaikutti, ettei mitään tapahdu, kapteeni päätti jarruttaa. Kone kulki kiitotien pään yli ja törmäsi antenniin, kukkulaan ja rakennuksiin.    Isparta Turkish Airlines 727-200 TC-JBH  Turkish Airlinesin lento 452 päätyi miehistön navigointivirheen vuoksi väärään paikkaan ja törmäsi kukkulaan miehistön aloitettua lähestymisen.    Funchal TAP Portugal 727-200 CS-TBR  TAP Portugalin lennon 425 laskukiito meni huonossa säässä pitkäksi. Kone putosi kiitotien päässä alas jyrkältä rinteeltä ja syttyi tuleen.    Pensacola National Airlines 727-200 N4744  National Airlinesin lennon 193 miehistö ei lähestymisen aikana seurannut koneen vajoamisnopeutta ja lentokorkeutta. Kone laskeutui liian matalalle ja osui lopulta mereen.    San Diego Pacific Southwest Airlines 727-200 N533PS  Pacific Southwest Airlinesin lento 182 törmäsi lähestymisen aikana reitiltään harhautuneeseen Cessna 172 -koneeseen. Molemmat koneet syöksyivät maahan, ja kaikki niissä olleet sekä seitsemän ihmistä maassa kuolivat.    Doha Alia Royal Jordanian Airlines 727-200 JY-ADU  Alia Royal Jordanian Airlinesin lento 600 teki huonossa säässä ylösvedon toisella lähestymisyrityksellä. Kone joutui kuitenkin syöksyvirtaukseen ja alkoi menettää korkeutta, kunnes osui maahan.    Teheran Iran Air 727-100 EP-IRD  Iran Airin lento 291 päätyi viallisen ILS-antennin vuoksi sivuun lähestymisreitiltä ja törmäsi vuoreen.    Florianópolis Transbrasil 727-100C PT-TYS  Transbrasilin lento 303 laskeutui huonossa säässä lähestymisen aikana liian matalalle ja törmäsi kukkulaan.    Teneriffa Dan-Air 727-100 G-BDAN  Dan-Airin lento 1008 kääntyi lähestymisen aikana odotuskuvioon reitin vasemmalle puolelle, kun oikea suunta olisi ollut oikealle. Se päätyi vuoristoiselle alueelle ja törmäsi lopulta vuoreen.    San José Pan Am 727-100 N327PA  Pan Amin lento 421 osui rankkasateessa maahan ennen kiitotien alkua, ja koneen laskutelineet irtosivat.    Yap Air Micronesia 727-100C N18479  Air Micronesian lento 614 osui maahan ennen kiitotien alkua, ja koneen laskuteline irtosi. Se ajautui ulos kiitotieltä viidakkoon ja syttyi tuleen.    Pacatuba VASP 727-200 PP-SRK  VASP:n lento 168 jatkoi laskeutumista turvallisen minimikorkeuden alapuolelle, kunnes törmäsi vuoreen.    New Orleans Pan Am 727-200 N4737  Pan Amin lento 759 joutui heti lentoonlähdön jälkeen tuuliväänteeseen ja alkoi menettää korkeutta, kunnes syöksyi maahan asuinalueella. Onnettomuudessa kuolivat kaikki koneessa olleet sekä kahdeksan alueen asukasta.    Santa Marta Aerotal Colombia 727-100 HK-2559  Osui maahan ennen kiitotien alkua, pomppasi takaisin ilmaan ja osui kovaa kiitotiehen. Koneen vasen päälaskuteline romahti, ja se ajautui ulos kiitotieltä.    Santa Marta Aerotal Colombia 727-100 HK-2560  Vaurioitui korjauskelvottomaksi vasemman päälaskutelineen romahdettua.    Teheran Iran Air 727-100 EP-IRA  Kovavauhtista rullauskokeilua tehneet mekaanikot menettivät koneen hallinnan. Se rullasi ulos kiitotieltä ja vaurioitui korjauskelvottomaksi.    Ankara Turkish Airlines 727-200 TC-JBR  Turkish Airlinesin lento 158 osui lumipyryssä maahan 50 metriä ennen kiitotien alkua, hajosi osiin ja syttyi tuleen.    San Andrés SAM Colombia 727-100 HK-1804  Vaurioitui korjauskelvottomaksi laskeuduttuaan laskutelineet vedettyinä sisään.    Madrid Iberia 727-200 EC-CFJ  Lähtökiidossa ollut Iberian lento 350 törmäsi kiitotielle sumussa eksyneeseen Aviacon Douglas DC-9 -koneeseen. Törmäyksessä kuoli 51 ihmistä 727:ssa ja 42 ihmistä DC-9:ssä.    Illimani Eastern Air Lines 727-200 N819EA  Eastern Air Linesin lento 980 ajautui sivuun reitiltä, mahdollisesti miehistön kierrettyä huonon sään alueen, ja törmäsi vuoreen.    Bilbao Iberia 727-200 EC-DDU  Iberian lento 610 laskeutui lähestymisen aikana liian matalalle. Miehistö tulkitsi automaattisen korkeusvaroituksen väärin ja jatkoi laskeutumista alemmas, kunnes kone osui televisioantenniin. Koneen vasen siipi irtosi ja se syöksyi maahan.    Beirut Alia Royal Jordanian Airlines 727-200 JY-AFW  Alia Royal Jordanian Airlinesin lento 402 kaapattiin Beirutissa ennen lentoonlähtöä. Kone lensi Larnakaan ja sieltä Palermon kautta takaisin Beirutiin. Siellä kaapparit vapauttivat lopulta kaikki koneessa olleet ja räjäyttivät koneen.    Maravaitío Mexicana de Aviación 727-200 XA-MEM  Mexicanan lennon 940 laskutelineen ylikuumentunut rengas räjähti lennon aikana. Räjähdys katkaisi polttoaine- ja hydrauliletkuja, aiheutti paineistuksen menettämisen ja sytytti tulipalon. Miehistö menetti koneen hallinnan ja se törmäsi vuoreen.    Anchorage Alaska Airlines 727-100C N766AS  Tyhjää konetta rullanneet mekaanikot kytkivät vahingossa jarrujen paineilmajärjestelmän pois päältä. Jarruton kone törmäsi matkustajasiltaan ja syttyi tuleen.    Kornókipos Talia Airways 727-200 TC-AKD  Miehistö laskeutui lähestymisen aikana liian matalalle, vaikka edessä oli vuori. Huomattuaan vuoret lentäjä yritti nostaa ja kääntää konetta. Se törmäsi kuitenkin vuoreen.    Cúcuta Avianca 727-100 HK-1716  Aviancan lento 410 poikkesi miehistön virheiden vuoksi reitiltään ja törmäsi huonossa säässä vuoreen.    San José LACSA 727-100 TI-LRC  LACSA:n lennon 628 miehistö keskeytti lentoonlähdön, kun koneen nokka ei epätasaisen painonjakauman vuoksi alkanut nousta ylöspäin. Kone ei enää pysähtynyt jäljelle jääneellä kiitotiellä, vaan törmäsi aitaan ja kukkulaan ja syttyi tuleen.    Chicago Trans World Airlines 727-100 N852TW  Laskeutui laskutelineet vedettyinä sisään, koska laskutelinemekanismi ei ollut kytkettynä sitä liikuttavaan vipuun.    Dallas Delta Air Lines 727-200 N473DA  Delta Air Linesin lento 1141 lähti miehistön virheen vuoksi lentoon laskusiivekkeet ja siipisolakot vedettyinä sisään. Ilman niitä nostovoimaa ei ollut tarpeeksi, ja kone menetti korkeutta, osui antenniin kiitotien päässä ja syöksyi maahan.    Ankara Torosair 727-200 TC-AJV  Osui lentoonlähdössä ILS-antenniin kiitotien päässä. Kone laskeutui turvallisesti, mutta vaurioitui korjauskelvottomaksi.    Salt Lake City Delta Air Lines 727-200 N530DA  Yksi matkustamon happigeneraattoreista syttyi tuleen kesken lähtövalmistelujen. Kone vaurioitui palossa korjauskelvottomaksi.    Tegucigalpa TAN-SAHSA 727-200 N88705  TAN-SAHSA:n lennon 414 miehistö päätti ohjeiden mukaisen, vaiheittaisen laskeutumisen sijaan laskea korkeutta tasaisesti lähestymisen aikana. He aloittivat lähestymisen liian aikaisin, ja kone törmäsi vuoreen yhdeksän kilometrin päässä lentoasemalta.    Bogotá Avianca 727-100 HK-1803  Aviancan lennolla 203 räjähti pommi, joka puhkaisi keskimmäisen polttoainetankin ja sytytti siellä olleet huurut. Siitä seurannut räjähdys hajotti koneen osiin.   Atlantti Faucett Perú 727-200 OB-1303  Siirtolennolla Keflavíkista Ganderiin ollut kone katosi noin 300 kilometriä Kanadan rannikolta. Koneesta tulleen radioviestin mukaan polttoaine oli vähissä ja miehistö valmistautui tekemään pakkolaskua mereen.    Hartford Ryan Airlines 727-100QC N425EX  Moottori rikkoutui räjähdysmäisesti lähtökiidon aikana. Lähtökiito keskeytettiin turvallisesti, mutta kone syttyi tuleen ja vaurioitui korjauskelvottomaksi.    Daegu Korean Air 727-200 HL7350  Teki mahalaskun miehistön unohdettua laskea laskutelineet.    Managua Aeronica 727-100 YN-BXW  Kone syttyi tuleen happisäiliöiden täytön yhteydessä ja vaurioitui korjauskelvottomaksi.    Tunis Tunisair 727-200 TS-JHV  Lähti liikkeelle moottorien koekäytön aikana ja törmäsi lentokonehalliin.    Tripoli Libyan Arab Airlines 727-200 5A-DIA  Libyan Arab Airlinesin lento 1103 törmäsi lähestymisen aikana Libyan ilmavoimien MiG-23UB-hävittäjään ja syöksyi maahan. Hävittäjän miehistö pelastautui heittoistuimilla.    Medellín SAM Colombia 727-100 HK-2422X  SAM Colombian lento 501 aloitti navigointivirheen vuoksi laskeutumisen liian aikaisin ja törmäsi vuoreen.    Bogotá SAM Colombia 727-100 HK-2421X  Syttyi tuleen moottorihuollon aikana ja vaurioitui korjauskelvottomaksi.    Santo Domingo Dominicana de Aviación 727-200 HI-617CA  Takakäymälästä tuli palohälytys lennon aikana. Kone laskeutui turvallisesti, mutta syttyi evakuoinnin aikana tuleen ja tuhoutui.    Mbanza Kongo Transafrik 727-100F S9-TAN  Osui maahan kaksi metriä ennen kiitotien alkua. Laskutelineet romahtivat, kone ajautui ulos kiitotieltä ja törmäsi bussiin.    Huambo Angola Air Charter 727-100F D2-TJB  Joutui rankkasateessa laskeutuessaan vesiliirtoon, ajautui ulos kiitotieltä ja päätyi mutaan, jossa laskutelineet repeytyivät irti.    Quito Fly Linhas Aéreas 727-200 PP-LBY  Miehistö keskeytti lentoonlähdön ennen päätöksentekonopeutta, muttei silti saanut konetta pysäytettyä ajoissa. Kone osui ILS-antenniin ja kulki alas rinnettä ennen pysähtymistään. Koneessa oli sateinen sää huomioiden liikaa kuormaa.    Rašt Iran Air 727-200 EP-IRU  Koululennolla ollut kone laskeutui telineet sisään vedettyinä, mutta pääsi vielä uudelleen ilmaan. Rungon takaosassa syttyi tulipalo, joka aiheutti hallintaongelmia ja lopulta koneen maahansyöksyn.    Lagos ADC Airlines 727-200 5N-BBG  ADC Airlinesin lennon 086 miehistö menetti koneen hallinnan tehdessään jyrkkää kaarrosta muun liikenteen väistämiseksi, ja kone syöksyi laguuniin.    Newark Continental Airlines 727-200 N571PE  Huoltoalueelta terminaalille siirretty kone törmäsi terminaalirakennukseen ja vaurioitui korjauskelvottomaksi.    Bogotá Aerosucre 727-100F HK-1717  Miehistö keskeytti lentoonlähdön kuultuaan pamauksia. Ylikuormattu kone ei pysähtynyt ajoissa märällä kiitotiellä, vaan vasta 500 metriä kiitotien lopun jälkeen.    Thessaloniki Olympic Airways 727-200 SX-CBI  Olympic Airwaysin lento 171 laskeutui huonossa säässä liian kauas kiitotien alusta. Miehistö ohjasi koneen ulos kiitotieltä, kun alkoi näyttää, ettei sen pysäyttäminen ajoissa onnistu.    Lukapa Angola Air Charter 727-100F D2-TJC  Vaurioitui korjauskelvottomaksi laskeutumisonnettomuudessa.    San Cristóbal SAETA 727-200 HC-BVU  Osui maahan ennen kiitotien alkua. Laskutelineet romahtivat ja kone liukui ulos kiitotieltä.    Denver Ryan International Airlines 727-100C N414EX  Ryan International Airlinesin lento 607 törmäsi rullatessaan lentokenttäbussiin ja vaurioitui korjauskelvottomaksi.    Chicago American Airlines 727-200 N845AA  American Airlinesin lento 1340 törmäsi miehistön virheen vuoksi maahan ennen kiitotien alkua ja liukui kiitotien sivuun.    Kabul Ariana Afghan Airlines 727-200 YA-FAZ  Törmäsi vuoreen huonossa säässä lähestyessään Kabulia.    Bogotá TAME 727-200 HC-BSU  Air Francen lentoa 422 operoineen koneen miehistö menetti tilannetajunsa ja reittiin sisältyneen käännöksen sijasta jatkoi lentoonlähdön jälkeen suoraan, kunnes kone törmäsi vuoreen.    Asmara Aero Zambia 727-100F 5Y-BMW  Lentoasemalla seisseeseen koneeseen osui polttoainerekka toukokuussa 1998. Koneen seistessä kentällä odottamassa varaosia se vaurioitui pahoin ilmaiskussa Eritrean–Etiopian sodassa, eikä sitä enää korjattu.    New York DHL Airways 727-200F N722DH  DHL Airwaysin lento 1165 palasi lähtökentälle moottorivian vuoksi. Laskukiidossa oikea päälaskuteline romahti väsymismurtuman vuoksi, ja kone ajautui ulos kiitotieltä.    Miami Continental Airlines 727-200 N66734  Continental Airlinesin lennon 1521 moottori hajosi nousukiidossa räjähdysmäisesti. Lentoonlähtö keskeytettiin turvallisesti, mutta konetta ei enää korjattu.    Kindu Lignes Aériennes Congolaises 727-100 9Q-CSG  Toisen Kongon sodan kapinalliset ampuivat koneen alas pian lentoonlähdön jälkeen.    Constantine Air Algérie 727-200 7T-VEH  Ajautui ulos kiitotieltä ja törmäsi lumipenkkaan.    Johannesburg Zimbabwe Express Airlines 727-100 ZS-IJE  Joutui lähestymisen aikana voimakkaaseen turbulenssiin ja raemyrskyyn ja vaurioitui korjauskelvottomaksi.    Katmandu Hinduja Cargo Services 727-200F VT-LCI  Lufthansa Cargon lentoa 8533 operoinut kone ajautui miehistön virheiden vuoksi sivuun reitiltä ja törmäsi maastoon.    Luanda Transafrik 727-100 S9-NAZ  Oikea siipi osui maahan koneen laskeutuessa tuulisessa säässä. Koneen runko katkesi kahtia.    Dundo Air Gemini Cargo 727-100F S9-BAI  Osui maahan ennen kiitotien alkua, ja laskutelineet romahtivat. Kone liukui sivuun kiitotieltä ja törmäsi mieheen, joka oli pysähtynyt kiitotien viereen tarpeilleen.    Luanda Air Gemini Cargo 727-100F D2-FOO  Vaurioitui korjauskelvottomaksi hätälaskussa.    Buenos Aires Lloyd Aéreo Boliviano 727-200 CP-2323  Vasen päälaskuteline romahti korroosion vuoksi koneen rullatessa.    Pohnpei Express One International 727-200F N701NE  Osui maahan ennen kiitotien alkua ja kärsi pahoja vaurioita. Korjauskelvottomaksi kone vaurioitui vasta pudottuaan pukeilta, joille se oli nostettu laskeutumisen aiheuttamien vaurioiden korjaamista varten.    Nzagi Angola Air Charter 727-100F D2-FCK  Osui maastoon hieman ennen laskeutumista. Laskuteline vaurioitui osumasta ja romahti koneen laskeuduttua.    Omaha United Airlines 727-200 N7274U  Kone vaurioitui pahoin raemyrskyssä eikä sitä enää korjattu.    Asmara Yemenia 727-200 7O-ACW  Laskukiito meni pitkäksi märällä kiitotiellä. Laskutelineet osuivat betonilohkareeseen ja romahtivat.    Kabul Ariana Afghan Airlines 727-100C YA-FAU  Tuhoutui Yhdysvaltain pommituksessa Afganistanin sodassa.    Kabul Ariana Afghan Airlines 727-100C YA-FAW  Tuhoutui Yhdysvaltain pommituksessa Afganistanin sodassa.    Ipiales TAME 727-100 HC-BLF  TAME:n lento 120 eksyi miehistön virheiden vuoksi reitiltä ja törmäsi vuoreen.    Belo Horizonte Varig 727-100C PP-VLV  Varigin lento 9051 ajautui laskukiidossa ulos kiitotieltä ja kärsi pahoja vaurioita.    Tallahassee FedEx Express 727-200F N497FE  FedEx Expressin lento 1478 laskeutui lähestymisen aikana liian matalalle, osui puihin ja syöksyi maahan.    Cotonou UTA 727-200 3X-GDO  Ylikuormatun UTA:n lennon 141 lentoonlähtö ei onnistunut, vaan kone osui rakennukseen kiitotien päässä ja syöksyi maahan Guineanlahden rannalla.    Miami All Canada Express 727-200F C-GACC  Lentoasemalla seissyt kone vaurioitui korjauskelvottomaksi hurrikaani Wilmassa.    Miami ART 21631 727-200 N54344  Lentoasemalla seissyt kone vaurioitui korjauskelvottomaksi hurrikaani Wilmassa.    Kindu MIBA Aviation 727-100F 9Q-CPJ  Luisui laskukiidossa ulos kiitotieltä ja päätyi soiseen maastoon.    Bangalore Transmile Air Service 727-200F 9M-TGA  Polttoainevuodon korjaamisen jälkeen koneen polttoainesäiliössä tapahtui ilmeisesti räjähdys, joka vaurioitti koneen vasemman siiven rakenteita pahoin.    Bogotá Aerosucre 727-200F HK-3985  Laskuteline romahti koneen rullatessa kohti kiitotietä, ja kone kärsi pahoja vaurioita.    Lagos DHL Aviation 727-200 ZS-DPF  DHL Aviationin lento 110 laskeutui miehistön virheiden vuoksi liian kauas kiitotien alusta, eivätkä he enää onnistuneet pysäyttämään konetta. Se päätyi ruohikkoiselle alueelle 400 metriä kiitotien pään jälkeen törmättyään matkalla esteisiin.    Leticia Aerosucre 727-100F HK-3667X  Aerosucren lento 142 laskeutui miehistön virheiden vuoksi huonossa näkyvyydessä liian matalalle lähestymisen aikana, osui radiomastoon ja syöksyi maahan.    Pointe-Noire Canadian Airways Congo 727-200 9L-LEF  Koneeseen törmäsi rullaava An-12-kone, jonka jarrut olivat pettäneet.    Trinidad Lloyd Aéreo Boliviano 727-200 CP-2429  Teki pakkolaskun viidakkoaukealle lähellä lentoasemaa ilmeisesti polttoaineen loppumisen vuoksi.    Sinkrebaka Africa Air Assistance 727-200F J5-GCU  Venezuelasta huumelastissa saapunut kone poltettiin todisteiden hävittämiseksi.    São Paulo TAF Linhas Aéreas 727-200F PR-MTK  Koneen jarrut lakkasivat toimimasta rullauksen aikana, ja se törmäsi lentoasemakalustoon.    Kinshasa Compagnie Africaine d’Aviation 727-200F Super 27 9Q-CAA  Ajautui rankkasateessa ulos kiitotieltä. Kone kärsi mahdollisesti myös hydrauliikkaviasta.    Urmia Iran Air 727-200 EP-IRP  Iran Airin lento 277 syöksyi maahan huonossa säässä lähestymisen aikana.    Kisangani Hewa Bora Airways 727-100 9Q-COP  Hewa Bora Airwaysin lento 952 laskeutui lähestymisen aikana liian matalalle ja osui maahan ennen kiitotien alkua.    Laguna Salada tuntematon 727-200 XB-MNP  Kauko-ohjattu kone törmäytettiin tarkoituksella maahan televisiodokumenttia varten kuvatussa törmäystestissä.    Accra Allied Air 727-200F 5N-BJN  Allied Airin lento 111 joutui loppulähestymisen aikana huonoon säähän, jonka seurauksena laskeutuminen meni pitkäksi. Kone törmäsi kiitotien päässä kulkevalla tiellä pikkubussiin ennen kuin pysähtyi 350 metriä kiitotien päättymisen jälkeen.    Aerosucre  HK-4544  Aerosucren lento 157 lähti lentoon ilman tarkkaa tietoa vallitsevista tuuliolosuhteista ja laskelmia koneen suorituskyvystä. Kiitotien pituus ei riittänyt lentoonlähtöön, vaan kone nousi ilmaan vasta kiitotien jälkeisellä ruohokentällä osuttuaan ensin esteisiin. Kone alkoi pian menettää korkeutta ja syöksyi maahan.    Tuscaloosa Kalitta Charters 727-200F Adv N720CK  Kalitta Chartersin lento 720 laskeutui nokkateline sisään vedettynä kapteenin päätettyä jatkaa lähestymistä koneen järjestelmien ja muun miehistön varoituksista huolimatta. 

 Muita huomattavia onnettomuuksia 
Onnettomuudet ja muut tapahtumat, joissa lentokone ei tuhoutunut, mutta joissa kuoli vähintään yksi henkilö.

 Päivämäärä Paikka Lentoyhtiö Versio Rekisteri Uhrit/KoneessaolleetLyhyt kuvausViite   Chicago Trans World Airlines 727   TWA:n lennolle 358 nousi Chicagossa aseistettu mies, joka vaati päästä Pohjois-Vietnamiin. Hän ampui matkustajan, joka yritti estellä häntä, ennen kuin hänet otettiin kiinni koneen laskeuduttua New Yorkiin.    Houston Eastern Air Lines 727   Eastern Air Linesin lennon 496 kaappasi neljän hengen joukko, joka ampui lentoyhtiön henkilökunnan jäsenen pyrkiessään koneeseen.    Lloyd Aéreo Boliviano 727-200 CP-1276  Matkustaja meni lennon aikana koneen käymälään salkussaan dynamiittia. Dynamiitti räjähti tappaen matkustajan. Kone laskeutui turvallisesti.    Beirut Trans World Airlines 727-200 N64339  Trans World Airlinesin lennon 847 kaappasivat kaksi miestä, jotka vaativat Israelin vangitsemien šiialaisten vapauttamista. Kaappaustilanne kesti 30. kesäkuuta asti, jolloin viimeiset matkustajat ja miehistön jäsenet vapautettiin. Kaapparit ampuivat kaappauksen aikana matkustajien joukossa olleen yhdysvaltalaissotilaan.    Árgos Trans World Airlines 727-200 N54340  Trans World Airlinesin lennolla 840 räjähti pommi. Koneen kylkeen tuli aukko, josta neljä matkustajaa imeytyi ulos. Kone laskeutui turvallisesti ja korjattiin myöhemmin.    Detroit Northwest Airlines 727-200 N278US  Lähtökiidossa ollut Northwest Airlinesin lento 299 törmäsi kiitotielle eksyneeseen Northwest Airlinesin DC-9-koneeseen. DC-9 syttyi törmäyksessä tuleen, ja kahdeksan koneessa olleista kuoli. 

 Lähteet 

Boeing 727